ד"ר סוזי נבות היא פרופסור מן המניין למשפטים בבית הספר ע"ש שטריקס למשפטים, במסלול האקדמי במכללה למינהל.  היא חוקרת ומתמחה במשפט חוקתי, פוליטי ופרלמנטרי, וכן במשפט השוואתי בתחומים אלה. עד לאחרונה שימשה כמרצה אורחת בסורבון בפריז.

ד"ר נבות חברה בוועדות ציבוריות רבות, ביניהן: הועדה הציבורית לבחינת חוק הבחירות (דרכי תעמולה), הוועדה המייעצת לנשיא המדינה בעניין עיטור הנשיא, ועדה להענקת פרס ישראל, הועדה הציבורית להכנת קובץ כללי אתיקה לחברי כנסת ועוד.

ד"ר נבות היא נציגה בולטת של ישראל באירופה. היא הרצתה, בין היתר, בפני בית הדין החוקתי באיטליה, ובפני הסנאט הן בבלגיה והן בפריז, כתבה חוות דעת רבות בנושאים חוקתיים ופרלמנטריים עבור מוסדות השלטון, פרסמה ספרים ומאמרים משפטיים רבים בשפות שונות וכן עשרות מאמרי דעה ופרשנות בעיתונות הכתובה והאלקטרונית.

ד"ר נבות היא כלת פרס אומץ לשנת 2010, כלת פרס צלטנר על תרומה לחברה בתחום המשפט החוקתי לשנת 2017, ואבירת איכות השלטון לשנת 2019.